nibzard/narodne-novine-full-text-markdown huggingface dataset:
## Odluka o izmjeni Odluke o osnivanju Nacionalnog povjerenstva za upravljanje zračnim prostorom

### NN 126/2010 (12.11.2010.), Odluka o izmjeni Odluke o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

3258

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 95. stavka 3. Zakona o zračnom prometu (»Narodne novine« broj 69/2009), Vlada Republike Hrvatske je na sjednici održanoj 23. rujna 2010. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

U Odluci o osnivanju Nacionalnog povjerenstva za upravljanje zračnim prostorom (»Narodne novine« br. 116/2009 i 93/2010), u točki II. podtočki 2. alineja 3. mijenja se i glasi:

»– satnik Hrvoje Filipović, Ministarstvo obrane,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/10-02/06

Urbroj: 5030116-10-07

Zagreb, 23. rujna 2010.

Predsjednica
Jadranka Kosor, dipl. iur., v. r.

Odluka, NN 126/2010-3258
## Odluka o izmjeni Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

### NN 126/2010 (12.11.2010.), Odluka o izmjeni Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

HRVATSKI SABOR

3259

Na temelju članka 10. i članka 30. stavka 2. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 14. listopada 2010. godine donijela

ODLUKU

O IZMJENI ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

U Odluci o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske (»Narodne novine« br. 21/2004, 30/2005, 21/2006, 13/2008, 27/2008, 121/2008, 102/2009, 133/2009 i 95/2010), u točki I. stavku 2. podtočka 4. briše se.

Dosadašnje podtočke 5. do 11. postaju podtočke 4. do 10.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/28

Urbroj: 5030109-10-03

Zagreb, 14. listopada 2010.

Predsjednica
Jadranka Kosor, dipl. iur., v. r.

Odluka, NN 126/2010-3259
## Odluka o izmjenama Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

### NN 126/2010 (12.11.2010.), Odluka o izmjenama Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

VLADA REPUBLIKE HRVATSKE

3260

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske na sjednici održanoj 9. rujna 2010. godine donijela je

ODLUKU

O IZMJENAMA ODLUKE O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA NOVI VINODOLSKI

I.

U Odluci o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novi Vinodolski (»Narodne novine«, broj 92/2008) u točki I. riječ »Karlovac« zamjenjuje se riječima: »Zagreb, Planinska 13, OIB 71672530894.«.

II.

Točka II. mijenja se i glasi:

»Ovom Odlukom daje se koncesija na lučko područje – pomorsko dobro luke posebne namjene – luke nautičkog turizma Novi Vinodolski označeno koordinatama u Gauss-Kruegerovoj projekciji kako slijedi:

Kopneni dio lučkog područja luke posebne namjene – luke nautičkog turizma Novi Vinodolski obilježen je točkama sa svojim koordinatama:

TOČKA 1 5 483 631,655 4 998 180,662

TOČKA 2 5 483 598,572 4 998 191,243

TOČKA 3 5 483 620,117 4 998 210,193

TOČKA 4 5 483 509,949 4 998 191,766

TOČKA 5 5 483 522,505 4 998 138,790

TOČKA 6 5 483 524,793 4 998 129,137

TOČKA 7 5 483 466,000 4 998 089,891

Morski dio lučkog područja luke posebne namjene – luke nautičkog turizma Novi Vinodolski obilježen je točkama sa svojim koordinatama:

TOČKA 7 5 483 466,000 4 998 089,891

TOČKA 8 5 483 441,150 4 998 078,950

TOČKA 9 5 483 434,060 4 998 030,810

TOČKA 10 5 483 520,155 4 997 929,911

TOČKA 11 5 483 686,657 4 998 071,983

TOČKA 12 5 483 609,821 4 998 162,031

TOČKA 1 5 483 631,655 4 998 180,662

Navedeno područje označeno je na grafičkoj podlozi – snimci stvarnog stanja, izrađenoj u mjerilu 1:1000, koja čini Prilog I. ovoj Odluci i ne objavljuje se u »Narodnim novinama«.

Ukupna površina koncesijskog lučkog područja – pomorskog dobra iznosi 37.801 m², od čega 4.743 m² iznosi kopneni dio, a 33.058 m² morski dio lučkog područja.«.

III.

Točka VI. stavak 2. podtočka a) mijenja se i glasi: »stalni dio u iznosu od 15 kuna po metru kvadratnom zauzete površine pomorskog dobra, što godišnje iznosi 567.015,00 kuna u jednom obroku;«.

IV.

Na temelju ove Odluke ovlašćuje se ministar mora, prometa i infrastrukture da sklopi ugovor o koncesiji pomorskog dobra u roku od 60 (šezdeset) dana od dana stupanja na snagu ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/07-01/03

Urbroj: 5030116-10-1

Zagreb, 9. rujna 2010.

Predsjednica
Jadranka Kosor, dipl. iur., v. r.

Odluka, NN 126/2010-3260
## Rješenje o razrješenju ravnateljice Pravosudne akademije u Ministarstvu pravosuđa

### NN 126/2010 (12.11.2010.), Rješenje o razrješenju ravnateljice Pravosudne akademije u Ministarstvu pravosuđa

VLADA REPUBLIKE HRVATSKE

3262

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 9. rujna 2010. godine donijela

RJEŠENJE

O RAZRJEŠENJU RAVNATELJICE PRAVOSUDNE AKADEMIJE U MINISTARSTVU PRAVOSUĐA

Razrješuje se IVANA GORANIĆ položaja ravnateljice Pravosudne akademije u Ministarstvu pravosuđa, radi odlaska na novu dužnost.

Klasa: 080-02/10-02/131

Urbroj: 50304/2-10-01

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3262
## Rješenje o razrješenju voditeljice Radne skupine za praćenje Akcijskog plana Desetljeća za uključivanje Roma 2005. - 2015.

### NN 126/2010 (12.11.2010.), Rješenje o razrješenju voditeljice Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

3263

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, br. 57/2005 i 38/2008), Vlada Republike Hrvatske je na sjednici održanoj 9. rujna 2010. godine donijela

RJEŠENJE

O RAZRJEŠENJU VODITELJICE RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005. – 2015.

Razrješuje se mr. sc. MILENA KLAJNER dužnosti voditeljice Radne skupine za praćenje Akcijskog plana Desetljeća za uključivanje Roma 2005. – 2015.

Klasa: 080-02/10-02/132

Urbroj: 50304/2-10-01

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3263
## Rješenje o imenovanju voditelja Radne skupine za praćenje Akcijskog plana Desetljeća za uključivanje Roma 2005. - 2015.

### NN 126/2010 (12.11.2010.), Rješenje o imenovanju voditelja Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

3264

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, br. 57/2005 i 38/2008), Vlada Republike Hrvatske je na sjednici održanoj 9. rujna 2010. godine donijela

RJEŠENJE

O IMENOVANJU VODITELJA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005. – 2015.

Imenuje se mr. sc. BRANKO SOČANAC voditeljem Radne skupine za praćenje Akcijskog plana Desetljeća za uključivanje Roma 2005. – 2015.

Klasa: 080-02/10-01/148

Urbroj: 50304/2-10-01

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3264
## Rješenje o razrješenju članice Povjerenstva Vlade Republike Hrvatske za ljudska prava

### NN 126/2010 (12.11.2010.), Rješenje o razrješenju članice Povjerenstva Vlade Republike Hrvatske za ljudska prava

VLADA REPUBLIKE HRVATSKE

3265

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke IV. Odluke o osnivanju Povjerenstva Vlade Republike Hrvatske za ljudska prava (»Narodne novine«, br. 40/2000, 59/2004, 21/2008 i 132/2009), Vlada Republike Hrvatske je na sjednici održanoj 9. rujna 2010. godine donijela

RJEŠENJE

O RAZRJEŠENJU ČLANICE POVJERENSTVA VLADE REPUBLIKE HRVATSKE ZA LJUDSKA PRAVA

Razrješuje se mr. sc. MILENA KLAJNER dužnosti članice Povjerenstva Vlade Republike Hrvatske za ljudska prava.

Klasa: 080-02/10-02/20

Urbroj: 50304/2-10-03

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3265
## Rješenje o imenovanju člana Povjerenstva Vlade Republike Hrvatske za ljudska prava

### NN 126/2010 (12.11.2010.), Rješenje o imenovanju člana Povjerenstva Vlade Republike Hrvatske za ljudska prava

VLADA REPUBLIKE HRVATSKE

3266

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke IV. Odluke o osnivanju Povjerenstva Vlade Republike Hrvatske za ljudska prava (»Narodne novine«, br. 40/2000, 59/2004, 21/2008 i 132/2009), Vlada Republike Hrvatske je na sjednici održanoj 9. rujna 2010. godine donijela

RJEŠENJE

O IMENOVANJU ČLANA POVJERENSTVA VLADE REPUBLIKE HRVATSKE ZA LJUDSKA PRAVA

Imenuje se mr. sc. BRANKO SOČANAC članom Povjerenstva Vlade Republike Hrvatske za ljudska prava.

Klasa: 080-02/10-01/21

Urbroj: 50304/2-10-03

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3266
## Rješenje o imenovanju člana Upravnog vijeća Pučkog otvorenog učilišta u Zagrebu

### NN 126/2010 (12.11.2010.), Rješenje o imenovanju člana Upravnog vijeća Pučkog otvorenog učilišta u Zagrebu

VLADA REPUBLIKE HRVATSKE

3267

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 4. stavka 2. Zakona o pučkim otvorenim učilištima (»Narodne novine«, br. 54/97, 5/98 i 109/99) i članka 5. stavka 3. Ugovora između Vlade Republike Hrvatske i Grada Zagreba, osnivača Pučkog otvorenog učilišta u Zagrebu, o uređivanju međusobnih prava i obveza, sklopljenog 8. lipnja 1998., Vlada Republike Hrvatske je na sjednici održanoj 9. rujna 2010. godine donijela

RJEŠENJE

O IMENOVANJU ČLANA UPRAVNOG VIJEĆA PUČKOG OTVORENOG UČILIŠTA U ZAGREBU

Imenuje se mr. sc. ILIJA KRSTANOVIĆ članom Upravnog vijeća Pučkog otvorenog učilišta u Zagrebu, kojeg zajednički imenuju Vlada Republike Hrvatske i gradonačelnik Grada Zagreba.

Klasa: 080-02/10-01/138

Urbroj: 50304/2-10-03

Zagreb, 9. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3267
## Rješenje o imenovanju državnog tajnika Ministarstva pravosuđa

### NN 126/2010 (12.11.2010.), Rješenje o imenovanju državnog tajnika Ministarstva pravosuđa

VLADA REPUBLIKE HRVATSKE

3268

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 16. rujna 2010. godine donijela

RJEŠENJE

O IMENOVANJU DRŽAVNOG TAJNIKA MINISTARSTVA PRAVOSUĐA

Imenuje se DAMIR KONTREC državnim tajnikom Ministarstva pravosuđa.

Klasa: 080-02/10-01/122

Urbroj: 50304/2-10-01

Zagreb, 16. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3268
## Rješenje o imenovanju ravnatelja Uprave za informacijske sustave i logistiku u Ministarstvu regionalnog razvoja, šumarstva i vodnoga gospodarstva

### NN 126/2010 (12.11.2010.), Rješenje o imenovanju ravnatelja Uprave za informacijske sustave i logistiku u Ministarstvu regionalnog razvoja, šumarstva i vodnoga gospodarstva

VLADA REPUBLIKE HRVATSKE

3269

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 16. rujna 2010. godine donijela

RJEŠENJE

O IMENOVANJU RAVNATELJA UPRAVE ZA INFORMACIJSKE SUSTAVE I LOGISTIKU U MINISTARSTVU REGIONALNOG RAZVOJA, ŠUMARSTVA I VODNOGA GOSPODARSTVA

Imenuje se NENAD MATIĆ ravnateljem Uprave za informacijske sustave i logistiku u Ministarstvu regionalnog razvoja, šumarstva i vodnoga gospodarstva.

Klasa: 080-02/10-01/123

Urbroj: 50304/2-10-01

Zagreb, 16. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3269
## Rješenje o imenovanju ravnateljice Uprave za hrvatske branitelje iz Domovinskog rata i članove njihovih obitelji u Ministarstvu obitelji, branitelja i međugeneracijske solidarnosti

### NN 126/2010 (12.11.2010.), Rješenje o imenovanju ravnateljice Uprave za hrvatske branitelje iz Domovinskog rata i članove njihovih obitelji u Ministarstvu obitelji, branitelja i međugeneracijske solidarnosti

VLADA REPUBLIKE HRVATSKE

3270

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 16. rujna 2010. godine donijela

RJEŠENJE

O IMENOVANJU RAVNATELJICE UPRAVE ZA HRVATSKE BRANITELJE IZ DOMOVINSKOG RATA I ČLANOVE NJIHOVIH OBITELJI U MINISTARSTVU OBITELJI, BRANITELJA I MEĐUGENERACIJSKE SOLIDARNOSTI

Imenuje se NEVENKA BENIĆ ravnateljicom Uprave za hrvatske branitelje iz Domovinskog rata i članove njihovih obitelji u Ministarstvu obitelji, branitelja i međugeneracijske solidarnosti.

Klasa: 080-02/10-01/151

Urbroj: 50304/2-10-01

Zagreb, 16. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3270
## Rješenje o razrješenju ravnatelja Uprave za informatiku i tehnologiju u Ministarstvu znanosti, obrazovanja i športa

### NN 126/2010 (12.11.2010.), Rješenje o razrješenju ravnatelja Uprave za informatiku i tehnologiju u Ministarstvu znanosti, obrazovanja i športa

VLADA REPUBLIKE HRVATSKE

3271

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 23. rujna 2010. godine donijela

RJEŠENJE

O RAZRJEŠENJU RAVNATELJA UPRAVE ZA INFORMATIKU I TEHNOLOGIJE U MINISTARSTVU ZNANOSTI, OBRAZOVANJA I ŠPORTA

Razrješuje se ZORAN PALDI položaja ravnatelja Uprave za informatiku i tehnologije u Ministarstvu znanosti, obrazovanja i športa, s danom 29. rujna 2010., na osobni zahtjev, radi odlaska u mirovinu.

Klasa: 080-02/10-02/138

Urbroj: 50304/2-10-01

Zagreb, 23. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3271
## Rješenje o razrješenju predsjednice Povjerenstva za unaprjeđenje zaštite od nasilja u obitelji

### NN 126/2010 (12.11.2010.), Rješenje o razrješenju predsjednice Povjerenstva za unaprjeđenje zaštite od nasilja u obitelji

VLADA REPUBLIKE HRVATSKE

3272

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. Odluke o osnivanju Povjerenstva za unaprjeđenje zaštite od nasilja u obitelji (»Narodne novine«, br. 15/2009 i 74/2010), Vlada Republike Hrvatske je na sjednici održanoj 23. rujna 2010. godine donijela

RJEŠENJE

O RAZRJEŠENJU PREDSJEDNICE POVJERENSTVA ZA UNAPRJEĐENJE ZAŠTITE OD NASILJA U OBITELJI

Razrješuje se JADRANKA KOSOR, dipl. iur., dužnosti predsjednice Povjerenstva za unaprjeđenje zaštite od nasilja u obitelji.

Klasa: 080-02/10-02/90

Urbroj: 50304/2-10-03

Zagreb, 23. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3272
## Rješenje o imenovanju predsjednika i članice Povjerenstva za unaprjeđenje zaštite od nasilja u obitelji

### NN 126/2010 (12.11.2010.), Rješenje o imenovanju predsjednika i članice Povjerenstva za unaprjeđenje zaštite od nasilja u obitelji

VLADA REPUBLIKE HRVATSKE

3273

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. Odluke o osnivanju Povjerenstva za unaprjeđenje zaštite od nasilja u obitelji (»Narodne novine«, br. 15/2009 i 74/2010), Vlada Republike Hrvatske je na sjednici održanoj 23. rujna 2010. godine donijela

RJEŠENJE

O IMENOVANJU PREDSJEDNIKA I ČLANICE POVJERENSTVA ZA UNAPRJEĐENJE ZAŠTITE OD NASILJA U OBITELJI

1. Imenuje se TOMISLAV IVIĆ, ministar obitelji, branitelja i međugeneracijske solidarnosti, predsjednikom Povjerenstva za unaprjeđenje zaštite od nasilja u obitelji, po položaju.

2. Imenuje se MIRJANA DUDUKOVIĆ članicom Povjerenstva za unaprjeđenje zaštite od nasilja u obitelji.

Klasa: 080-02/10-01/102

Urbroj: 50304/2-10-03

Zagreb, 23. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3273
## Rješenje o razrješenju dijela članova Povjerenstva za praćenje provedbe Nacionalnog programa za Rome

### NN 126/2010 (12.11.2010.), Rješenje o razrješenju dijela članova Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

3274

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005, 14/2008 i 132/2009), Vlada Republike Hrvatske je na sjednici održanoj 23. rujna 2010. godine donijela

RJEŠENJE

O RAZRJEŠENJU DIJELA ČLANOVA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Razrješuju se dužnosti članovi Povjerenstva za praćenje provedbe Nacionalnog programa za Rome:

– JOZO ČIKEŠ

– MIRJANA ŠVAJCER

– VIŠNJA FORTUNA

– MLADEN KRIŽAIĆ

– mr. sc. MILENA KLAJNER.

Klasa: 080-02/10-02/33

Urbroj: 50304/2-10-03

Zagreb, 23. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3274
## Rješenje o imenovanju dijela članova Povjerenstva za praćenje provedbe Nacionalnog programa za Rome

### NN 126/2010 (12.11.2010.), Rješenje o imenovanju dijela članova Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

3275

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005, 14/2008 i 132/2009), Vlada Republike Hrvatske je na sjednici održanoj 23. rujna 2010. godine donijela

RJEŠENJE

O IMENOVANJU DIJELA ČLANOVA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Za članove Povjerenstva za praćenje provedbe Nacionalnog programa za Rome, imenuju se:

– MARTINA ŠTABI

– VESNA ŠIKLIĆ ODAK

– ELIZABETA KNORR

– MATIJA POSAVEC

– mr. sc. BRANKO SOČANAC.

Klasa: 080-02/10-01/38

Urbroj: 50304/2-10-03

Zagreb, 23. rujna 2010.

Predsjednica
Jadranka Kosor, dipl. iur., v. r.

Rješenje, NN 126/2010-3275
## Odluka o zabrani ribolova tuna (Thunnus thynnus) u 2010. godini

### NN 126/2010 (12.11.2010.), Odluka o zabrani ribolova tuna (Thunnus thynnus) u 2010. godini

MINISTARSTVO POLJOPRIVREDE, RIBARSTVA I RURALNOG RAZVOJA

3277

Na temelju članka 14., stavka 2. točke 1. Zakona o morskom ribarstvu (»Narodne novine«, br. 56/10) i članka 6., stavka 1. Pravilnika o ulovu, uzgoju i prometu tuna (Thunnus thynnus) (»Narodne novine« br. 60/10 i 107/10), ministar poljoprivrede, ribarstva i ruralnog razvoja donosi

ODLUKU

O ZABRANI RIBOLOVA TUNA (Thunnus thynnus) U 2010. GODINI

I.

Zabranjuje se ribolov tuna (Thunnus thynnus) svim ribolovnim alatima do 31. prosinca 2010. godine u 24:00 sati, radi izlovljenja dopuštene kvote u 2010. godini.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 324-01/10-01/126

Urbroj: 525-08-1-0338/10-1

Zagreb, 5. studenoga 2010.

Ministar
Petar Čobanković, v. r.

Odluka, NN 126/2010-3277
## Pravilnik o izmjenama i dopunama Pravilnika o jednostavnim građevinama i radovima

### NN 126/2010 (12.11.2010.), Pravilnik o izmjenama i dopunama Pravilnika o jednostavnim građevinama i radovima

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

3282

Na temelju članka 104. i članka 209. stavka 5. Zakona o prostornom uređenju i gradnji (»Narodne novine«, br. 76/07 i 38/09) ministrica zaštite okoliša, prostornog uređenja i graditeljstva, donosi

PRAVILNIK

O IZMJENAMA I DOPUNAMA PRAVILNIKA O JEDNOSTAVNIM GRAĐEVINAMA I RADOVIMA

Članak 1.

U Pravilniku o jednostavnim građevinama i radovima (»Narodne novine«, br. 21/09 i 57/10) u članku 2. dodaje se točka 20. koja glasi:

»20. Građevina seizmološke postaje Seizmološke službe Republike Hrvatske koja se gradi po tipskom projektu za kojeg je izdano rješenje iz članka 196. Zakona o prostornom uređenju i gradnji«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/10-01/182

Urbroj: 531-01-266-10-2

Zagreb, 2. studenoga 2010.

Ministrica
Marina Matulović Dropulić, dipl. ing. arh., v. r.

Pravilnik, NN 126/2010-3282
## Zakon o izmjeni i dopuni Zakona o energiji

### NN 127/2010 (16.11.2010.), Zakon o izmjeni i dopuni Zakona o energiji

HRVATSKI SABOR

3293

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ENERGIJI

Proglašavam Zakon o izmjeni i dopuni Zakona o energiji, koji je Hrvatski sabor donio na sjednici 29. listopada 2010. godine.

Klasa: 011-01/10-01/114

Urbroj: 71-05-03/1-10-2

Zagreb, 5. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI I DOPUNI ZAKONA O ENERGIJI

Članak 1.

U Zakonu o energiji (»Narodne novine«, br. 68/01., 177/04., 76/07. i 152/08.) u članku 28. stavci 2. i 3. mijenjaju se i glase:

»(2) Vlada Republike Hrvatske određuje visinu pojedinih tarifnih stavki u tarifnim sustavima iz stavka 1. ovoga članka na prijedlog Ministarstva, osim za:

– proizvodnju toplinske energije, s iznimkom za povlaštene kupce,

– opskrbu toplinskom energijom, s iznimkom povlaštenih kupaca i

– tarifni sustav za distribuciju toplinske energije, koje određuje predstavničko tijelo jedinice lokalne samouprave.

(3) Prijedlog Ministarstvu za promjenu visine tarifnih stavki u tarifnim sustavima iz stavka 1. ovoga članka, osim tarifnih sustava iz stavka 2. ovoga članka, može podnijeti energetski subjekt za obavljanje čijih djelatnosti se primjenjuje tarifni sustav.«

Iza stavka 4. dodaju se novi stavci 5., 6. i 7. koji glase:

»(5) Predstavničko tijelo jedinice lokalne samouprave dužno je, na prijedlog za promjenu visine tarifnih stavki iz stavka 2. ovoga članka koji je podnio energetski subjekt za obavljanje čijih djelatnosti se primjenjuje tarifni sustav, pribaviti mišljenje Agencije. Predstavničko tijelo jedinice lokalne samouprave dužno je u roku od 30 dana donijeti odluku.

(6) Agencija je dužna svoje mišljenje iz stavka 5. ovoga članka dostaviti Ministarstvu.

(7) Predstavničko tijelo jedinice lokalne samouprave dužno je svoju odluku o visini pojedinih tarifnih stavki u tarifnim sustavima dostaviti energetskom subjektu i Agenciji.«

Dosadašnji stavci 5., 6. i 7. postaju stavci 8., 9. i 10.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-02/10-01/02

Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 127/2010-3293
## Zakon o dopuni Zakona o zaštiti i spašavanju

### NN 127/2010 (16.11.2010.), Zakon o dopuni Zakona o zaštiti i spašavanju

HRVATSKI SABOR

3294

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ZAŠTITI I SPAŠAVANJU

Proglašavam Zakon o dopuni Zakona o zaštiti i spašavanju, koji je Hrvatski sabor donio na sjednici 29. listopada 2010. godine.

Klasa: 011-01/10-01/115

Urbroj: 71-05-03/1-10-2

Zagreb, 5. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI ZAKONA O ZAŠTITI I SPAŠAVANJU

Članak 1.

U Zakonu o zaštiti i spašavanju (»Narodne novine«, br. 174/04., 79/07. i 38/09.) u članku 35. stavku 1. iza podstavka 25. dodaje se novi podstavak 26. koji glasi:

»– poslove iz nadležnosti Regionalnog središta za pružanje pomoći i uklanjanje posljedica katastrofa,«.

Dosadašnji podstavak 26. postaje podstavak 27.

Članak 2.

Danom stupanja na snagu ovoga Zakona prestaje važiti Uredba o osnivanju Regionalnog središta za pružanje pomoći i uklanjanje posljedica katastrofa (»Narodne novine«, br. 107/01. i 24/02.).

Danom upisa brisanja u sudski registar prestaje s radom Regionalno središte za pružanje pomoći i uklanjanje posljedica katastrofa.

Članak 3.

Danom stupanja na snagu ovoga Zakona Državna uprava za zaštitu i spašavanje preuzima poslove, službenike i namještenike, poslovne prostore, opremu, prava i obveze Regionalnog središta za pružanje pomoći i uklanjanje posljedica katastrofa te financijska sredstava potrebna za obavljanje preuzetih poslova.

Članak 4.

Službenici i namještenici zatečeni u radnom odnosu u Regionalnom središtu za pružanje pomoći i uklanjanje posljedica katastrofa na dan stupanja na snagu ovoga Zakona postaju državni službenici ili namještenici.

Do rasporeda sukladno propisima o državnim službenicima, zatečeni službenici i namještenici nastavljaju obavljati poslove koje su obavljali i zadržavaju sva prava iz radnog odnosa koja su stekli do dana preuzimanja.

Državni službenici i namještenici iz stavka 1. ovoga članka rasporedit će se sukladno preuzetim poslovima.

Preuzeti državni službenici iz stavka 1. ovoga članka koji se ne mogu rasporediti stavit će se na raspolaganje Vladi Republike Hrvatske sukladno propisima o državnim službenicima.

Preuzetim namještenicima iz stavka 1. ovoga članka koji se ne mogu rasporediti otkazat će se radni odnos sukladno općim propisima o radu.

Članak 5.

Ovaj Zakon stupa na snagu danom objave u »Narodnim novinama«.

Klasa: 351-01/10-01/01

Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 127/2010-3294
## Odluka o postavljenju Wolfganga Kaufmanna za počasnog konzula Republike Hrvatske u Republici Austriji

### NN 127/2010 (16.11.2010.), Odluka o postavljenju Wolfganga Kaufmanna za počasnog konzula Republike Hrvatske u Republici Austriji

PREDSJEDNIK REPUBLIKE HRVATSKE

3295

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine«, broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam WOLFGANGA KAUFMANNA za počasnog konzula Republike Hrvatske u Republici Austriji, sa sjedištem u Linzu i konzularnim ovlastima nad konzularnim područjem koje obuhvaća pokrajinu Gornju Austriju.

Ova Odluka stupa na snagu danom donošenja.

Klasa: 018-07/10-05/09

Urbroj: 71-05-03/1-10-3

Zagreb, 4. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 127/2010-3295
## Rješenje o razrješenju ravnatelja Hrvatskog geodetskog instituta

### NN 127/2010 (16.11.2010.), Rješenje o razrješenju ravnatelja Hrvatskog geodetskog instituta

VLADA REPUBLIKE HRVATSKE

3296

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 139. stavka 1. Zakona o državnoj izmjeri i katastru nekretnina (»Narodne novine«, broj 16/2007), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU RAVNATELJA HRVATSKOGA GEODETSKOG INSTITUTA

Razrješuje se prof. dr. sc. TOMISLAV BAŠIĆ dužnosti ravnatelja Hrvatskoga geodetskog instituta, s danom 30. rujna 2010., na osobni zahtjev.

Klasa: 080-02/10-02/141

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3296
## Rješenje o razrješenju ravnatelja Centra za ljudska prava

### NN 127/2010 (16.11.2010.), Rješenje o razrješenju ravnatelja Centra za ljudska prava

VLADA REPUBLIKE HRVATSKE

3297

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 8. stavka 2. Uredbe o osnivanju Centra za ljudska prava (»Narodne novine«, br. 65/2005 i 19/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU RAVNATELJA CENTRA ZA LJUDSKA PRAVA

Razrješuje se TIN GAZIVODA dužnosti ravnatelja Centra za ljudska prava, radi isteka mandata.

Klasa: 080-02/10-02/142

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3297
## Rješenje o imenovanju vršiteljice dužnosti ravnatelja Centra za ljudska prava

### NN 127/2010 (16.11.2010.), Rješenje o imenovanju vršiteljice dužnosti ravnatelja Centra za ljudska prava

VLADA REPUBLIKE HRVATSKE

3298

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 43. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 8. stavka 2. Uredbe o osnivanju Centra za ljudska prava (»Narodne novine«, br. 65/2005 i 19/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU VRŠITELJICE DUŽNOSTI RAVNATELJA CENTRA ZA LJUDSKA PRAVA

Imenuje se JAGODA NOVAK vršiteljicom dužnosti ravnatelja Centra za ljudska prava, do imenovanja ravnatelja na temelju provedenog javnog natječaja.

Klasa: 080-02/10-01/154

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3298
## Rješenje o razrješenju predsjedavajućeg Središnje koordinacije za nadzor i zaštitu prava i interesa Republike Hrvatske na moru

### NN 127/2010 (16.11.2010.), Rješenje o razrješenju predsjedavajućeg Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

3299

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 8. stavka 3. Zakona o obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU PREDSJEDAVAJUĆEG SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

Razrješuje se BOŽIDAR KALMETA dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru, radi isteka mandata.

Klasa: 080-02/10-02/10

Urbroj: 50304/2-10-03

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3299
## Rješenje o imenovanju predsjedavajućeg Središnje koordinacije za nadzor i zaštitu prava i interesa Republike Hrvatske na moru

### NN 127/2010 (16.11.2010.), Rješenje o imenovanju predsjedavajućeg Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

3300

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 8. stavka 3. Zakona o obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU PREDSJEDAVAJUĆEG SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

Imenuje se TOMISLAV KARAMARKO, ministar unutarnjih poslova, predsjedavajućim Središnje koordinacije za nadzor i zaštitu prava i interesa Republike Hrvatske na moru, po položaju.

Klasa: 080-02/10-01/155

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3300
## Rješenje o imenovanju predstavnika Republike Hrvatske u Međudržavno povjerenstvo za primjenu i praćenje provedbe Sporazuma između Vlade Republike Hrvatske i Vlade Republike Srbije o plovidbi vodnim putovima na unutarnjim vodama i njihovom tehničkom održavanju

### NN 127/2010 (16.11.2010.), Rješenje o imenovanju predstavnika Republike Hrvatske u Međudržavno povjerenstvo za primjenu i praćenje provedbe Sporazuma između Vlade Republike Hrvatske i Vlade Republike Srbije o plovidbi vodnim putovima na unutarnjim vodama i njihovom tehničkom održavanju

VLADA REPUBLIKE HRVATSKE

3301

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 30. Sporazuma između Vlade Republike Hrvatske i Vlade Republike Srbije o plovidbi vodnim putovima na unutarnjim vodama i njihovom tehničkom održavanju (»Narodne novine – Međunarodni ugovori«, broj 1/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU PREDSTAVNIKA REPUBLIKE HRVATSKE U MEĐUDRŽAVNO POVJERENSTVO ZA PRIMJENU I PRAĆENJE PROVEDBE SPORAZUMA IZMEĐU VLADE REPUBLIKE HRVATSKE I VLADE REPUBLIKE SRBIJE O PLOVIDBI VODNIM PUTOVIMA NA UNUTARNJIM VODAMA I NJIHOVOM TEHNIČKOM ODRŽAVANJU

Za predstavnike Republike Hrvatske u Međudržavnom povjerenstvu za primjenu i praćenje provedbe Sporazuma između Vlade Republike Hrvatske i Vlade Republike Srbije o plovidbi vodnim putovima na unutarnjim vodama i njihovom tehničkom održavanju, imenuju se:

– JANKO BRNARDIĆ

– MARINA IVICA MATKOVAC

– MIROSLAV IŠTUK

– ELIZABETA KOS

– ŽELJKO SIĆ

– mr. sc. BOSILJKO ZLOPAŠA.

Klasa: 080-02/10-01/156

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3301
## Rješenje o razrješenju člana Povjerenstva za uništavanje oduzetih droga

### NN 127/2010 (16.11.2010.), Rješenje o razrješenju člana Povjerenstva za uništavanje oduzetih droga

VLADA REPUBLIKE HRVATSKE

3302

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007 i 149/2009), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU ČLANA POVJERENSTVA ZA UNIŠTAVANJE ODUZETIH DROGA

Razrješuje se VLADIMIR LULIĆ dužnosti člana Povjerenstva za uništavanje oduzetih droga.

Klasa: 080-02/10-02/143

Urbroj: 50304/2-10-01

Zagreb, 30. rujna 2010.

Predsjednica

Jadranka Kosor, dipl. iur., v. r.

Rješenje, NN 127/2010-3302
## Rješenje o imenovanju članice Povjerenstva za uništavanje oduzetih droga

### NN 127/2010 (16.11.2010.), Rješenje o imenovanju članice Povjerenstva za uništavanje oduzetih droga

VLADA REPUBLIKE HRVATSKE

3303

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007 i 149/2009), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU ČLANICE POVJERENSTVA ZA UNIŠTAVANJE ODUZETIH DROGA

Imenuje se ANA RAIĆ KNEŽEVIĆ članicom Povjerenstva za uništavanje oduzetih droga.

Klasa: 080-02/10-01/157

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3303
## Rješenje o imenovanju predsjednika, zamjenika predsjednika, pomoćnika predsjednika, koordinatorice, zamjenika koordinatorice i članova Nacionalnog odbora za odgoj i obrazovanje za ljudska prava i demokratsko građanstvo

### NN 127/2010 (16.11.2010.), Rješenje o imenovanju predsjednika, zamjenika predsjednika, pomoćnika predsjednika, koordinatorice, zamjenika koordinatorice i članova Nacionalnog odbora za odgoj i obrazovanje za ljudska prava i demokratsko građanstvo

VLADA REPUBLIKE HRVATSKE

3304

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke II. Odluke o osnivanju i zadaćama Nacionalnog odbora za odgoj i obrazovanje za ljudska prava i demokratsko građanstvo (»Narodne novine«, br. 50/2010 i 89/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU PREDSJEDNIKA, ZAMJENIKA PREDSJEDNIKA, POMOĆNIKA PREDSJEDNIKA, KOORDINATORICE, ZAMJENIKA KOORDINATORICE I ČLANOVA NACIONALNOG ODBORA ZA ODGOJ I OBRAZOVANJE ZA LJUDSKA PRAVA I DEMOKRATSKO GRAĐANSTVO

1. Imenuje se prof. dr. sc. SLOBODAN UZELAC, potpredsjednik Vlade Republike Hrvatske, predsjednikom Nacionalnog odbora za odgoj i obrazovanje za ljudska prava i demokratsko građanstvo.

2. Imenuje se dr. sc. RADOVAN FUCHS, ministar znanosti, obrazovanja i športa, zamjenikom predsjednika Nacionalnog odbora za odgoj i obrazovanje za ljudska prava i demokratsko građanstvo, po položaju.

3. Imenuje se LUKA MAĐERIĆ, predstojnik Ureda za ljudska prava, pomoćnikom predsjednika Nacionalnog odbora za odgoj i obrazovanje za ljudska prava i demokratsko građanstvo, po položaju.

4. Imenuje se VINI RAKIĆ koordinatoricom Nacionalnog odbora za odgoj i obrazovanje za ljudska prava i demokratsko građanstvo.

5. Imenuje se IVAN MILANOVIĆ LITRE zamjenikom koordinatorice Nacionalnog odbora za odgoj i obrazovanje za ljudska prava i demokratsko građanstvo.

6. Za članove Nacionalnog odbora za odgoj i obrazovanje za ljudska prava i demokratsko građanstvo, imenuju se:

– ROMANA KUZMANIĆ OLUIĆ

– LIDIJA FRIGELJ

– VESNA ŠIKLIĆ ODAK

– mr. sc. HELENA ŠTIMAC RADIN

– NEVENKA LONČARIĆ JELAČIĆ

– IVAN ŠUTALO

– SILVIJA VRGOČ

– ZORAN NIČENO

– IVANA GORANIĆ

– prof. dr. sc. NEVEN BUDAK

– prof. dr. sc. VEDRANA VRKAŠ SPAJIĆ

– EMINA BUŽINKIĆ

– SANDRA PERNAR

– TAJANA BROZ.

Klasa: 080-02/10-01/141

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3304
## Rješenje o imenovanju predsjednika i članova Upravnog vijeća Hrvatskog centra za konjogojstvo - Državne ergele Đakovo i Lipik

### NN 127/2010 (16.11.2010.), Rješenje o imenovanju predsjednika i članova Upravnog vijeća Hrvatskog centra za konjogojstvo - Državne ergele Đakovo i Lipik

VLADA REPUBLIKE HRVATSKE

3305

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 5. stavka 3. Uredbe o Hrvatskom centru za konjogojstvo – Državne ergele Đakovo i Lipik (»Narodne novine«, broj 96/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG CENTRA ZA KONJOGOJSTVO – DRŽAVNE ERGELE ĐAKOVO I LIPIK

1. Imenuje se MLADEN PAVIĆ predsjednikom Upravnog vijeća Hrvatskog centra za konjogojstvo – Državne ergele Đakovo i Lipik.

2. Za članove Upravnog vijeća Hrvatskog centra za konjogojstvo – Državne ergele Đakovo i Lipik, imenuju se:

– MATO KALUĐER

– DAVOR VLAOVIĆ

– MIŠKO ŠKLEMPE

– IVAN KUNA.

Klasa: 080-02/10-01/158

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3305
## Rješenje o razrješenju predsjednika i članova Upravnog vijeća Hrvatskog centra za konjogojstvo - Državne ergele Lipik

### NN 127/2010 (16.11.2010.), Rješenje o razrješenju predsjednika i članova Upravnog vijeća Hrvatskog centra za konjogojstvo - Državne ergele Lipik

VLADA REPUBLIKE HRVATSKE

3306

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 18. stavka 2. Uredbe o Hrvatskom centru za konjogojstvo – Državne ergele Đakovo i Lipik (»Narodne novine«, broj 96/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG CENTRA ZA KONJOGOJSTVO – DRŽAVNE ERGELE LIPIK

1. Razrješuje se KREŠIMIR KUTEROVAC dužnosti predsjednika Upravnog vijeća Hrvatskog centra za konjogojstvo – Državne ergele Lipik.

2. Razrješuju se dužnosti članovi Upravnog vijeća Hrvatskog centra za konjogojstvo – Državne ergele Lipik:

– MLADEN PAVIĆ

– ANTUN HARAMIJA

– MIŠKO ŠKLEMPE

– MARTIN MATASOVIĆ.

Klasa: 080-02/10-02/144

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3306
## Rješenje o razrješenju predsjednika i članova Upravnog vijeća Državne ergele lipicanaca

### NN 127/2010 (16.11.2010.), Rješenje o razrješenju predsjednika i članova Upravnog vijeća Državne ergele lipicanaca

VLADA REPUBLIKE HRVATSKE

3307

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 18. stavka 2. Uredbe o Hrvatskom centru za konjogojstvo – Državne ergele Đakovo i Lipik (»Narodne novine«, broj 96/2010), Vlada Republike Hrvatske je na sjednici održanoj 30. rujna 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA DRŽAVNE ERGELE LIPICANACA

1. Razrješuje se MLADEN PAVIĆ dužnosti predsjednika Upravnog vijeća Državne ergele lipicanaca.

2. Razrješuju se dužnosti članovi Upravnog vijeća Državne ergele lipicanaca:

– PAVO ŠARČEVIĆ

– DAVOR VLAOVIĆ.

Klasa: 080-02/10-02/145

Urbroj: 50304/2-10-01

Zagreb, 30. rujna 2010.

Predsjednica
Jadranka Kosor, dipl. iur., v. r.

Rješenje, NN 127/2010-3307
## Pravilnik o izmjenama Pravilnika o poštanskim markama

### NN 127/2010 (16.11.2010.), Pravilnik o izmjenama Pravilnika o poštanskim markama

MINISTARSTVO MORA, PROMETA  I INFRASTRUKTURE

3311

Na temelju članka 29. stavka 2. Zakona o poštanskim uslugama (»Narodne novine«, broj 88/09.), ministar mora, prometa i infrastrukture, na prijedlog HP – Hrvatske pošte d.d. kao javnog operatora, donosi

PRAVILNIK

O IZMJENAMA PRAVILNIKA O POŠTANSKIM MARKAMA

Članak 1.

U Pravilniku o poštanskim markama (»Narodne novine«, broj 83/10.) u članku 20. stavak 1. mijenja se i glasi:

»(1) Povjerenstvo je sastavljeno od predsjednika i osam članova.«

Stavak 3. mijenja se i glasi:

»(3) Predsjednik i četiri člana Povjerenstva imenuju se iz reda uglednih kulturnih i javnih djelatnika, jedan član Povjerenstva predstavnik je ministarstva nadležnog za poštanske usluge, a tri člana Povjerenstva predstavnici su HP-a d.d.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/10-02/34

Urbroj: 530-10-10-7

Zagreb, 28. listopada 2010.

Ministar
Božidar Kalmeta, dipl. ing., v. r.

Pravilnik, NN 127/2010-3311
## Pravilnik o izmjeni i dopuni Pravilnika o kliničkim ispitivanjima lijekova i dobroj kliničkoj praksi

### NN 127/2010 (16.11.2010.), Pravilnik o izmjeni i dopuni Pravilnika o kliničkim ispitivanjima lijekova i dobroj kliničkoj praksi

MINISTARSTVO ZDRAVSTVA I SOCIJALNE SKRBI

3314

Na temelju članka 5. stavka 2., članka 7. stavka 10. i članka 9. stavka 1. Zakona o lijekovima (»Narodne novine« br. 71/07 i 45/09), ministar zdravstva i socijalne skrbi donosi

PRAVILNIK

O IZMJENI I DOPUNI PRAVILNIKA O KLINIČKIM ISPITIVANJIMA LIJEKOVA I DOBROJ KLINIČKOJ PRAKSI

Članak 1.

U Pravilniku o kliničkim ispitivanjima lijekova i dobroj kliničkoj praksi (»Narodne novine«, br. 14/10) u članku 20. stavku 5. riječi: »ministarstvo vodi registar« zamjenjuju se riječima: »vodi se registar«.

Iza stavka 5. dodaje se stavak 6. koji glasi:

»Ovlaštenje za vođenje registra iz stavka 5. ovoga članka daje ministar.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-04/52

Urbroj: 534-07-10-1

Zagreb, 28. listopada 2010.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Pravilnik, NN 127/2010-3314
## Rješenje kojim se Klinici za infektivne bolesti "Dr. Fran Mihaljević", Zagreb verificira i dodjeljuje naziv "Referentni centar ministarstva zdravstva i socijalne skrbi za tropsku medicinu i bolesti putnika"

### NN 127/2010 (16.11.2010.), Rješenje kojim se Klinici za infektivne bolesti "Dr. Fran Mihaljević", Zagreb verificira i dodjeljuje naziv "Referentni centar ministarstva zdravstva i socijalne skrbi za tropsku medicinu i bolesti putnika"

MINISTARSTVO ZDRAVSTVA I SOCIJALNE SKRBI

3315

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine«, broj 150/08 i 71/10) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1 . Zakona o općem upravnom postupku (»Narodne novine«, broj 47/09), donosi

RJEŠENJE

Klinici za infektivne bolesti »Dr. Fran Mihaljević« Zagreb, verificira se i dodjeljuje naziv »Referentni centar Ministarstva zdravstva i socijalne skrbi za tropsku medicinu i bolesti putnika«.

Klasa: UP/I-510-01/09-01/08

Urbroj: 534-07-1-2/5-10-19

Zagreb, 22. listopada 2010.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 127/2010-3315